**Am iubit făr’de simbrie**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am iubit făr’de simbrie

La răspântia din vale

Șade dorul plin de jale,

Plânge bietul că-i uitat,

Flămând tare și-nsetat.

Haide, dorule, cu mine

Și-ai să vezi că ți-o fi bine,

Mai am vreme, zmeu să fiu

Cât în lume încă-s viu.

Uite, stai sub ăst alun

Stele-n palme să îți pun,

Tu să faci din ele scară

Să urcăm la mândra iară.

Dorule, mă rog mereu

Să-mi dea Bunul Dumnezeu,

Încă cinci ani de putere

Să iubesc trup de muiere

Și s-adorm pe sân de fată,

Dar și-n pat de măritată.

Chiar de mi-s plini de păcate

Pomenit să fiu de toate,

Apoi când o fi să zbor

Unde nu-i urmă de dor,

Despre mine să se știe

C-am iubit făr’de simbrie.